b'\n_START_ARTICLE_\nInternational Slankefri Dag\n_START_PARAGRAPH_\nInternational Slankefri Dag markeres hvert \xc3\xa5r den 6. maj for at hylde alle kroppes forskellighed, b\xc3\xa5de hvad ang\xc3\xa5r udseende, st\xc3\xb8rrelse, form og sansning. Dagen bruges ogs\xc3\xa5 til at skabe opm\xc3\xa6rksomhed omkring de negative konsekvenser af at slanke sig og af at leve efter eksterne regler, fx kropsutilfredshed, v\xc3\xa6gtsvingninger og spiseforstyrrelser. International Slankefri Dags symbol er den lysebl\xc3\xa5 sl\xc3\xb8jfe.\n_START_SECTION_\nInternationalt\n_START_PARAGRAPH_\nAllerede i 1993 blev International Slankefri Dag fejret i USA._NEWLINE_De f\xc3\xb8rste \xc3\xa5r blev International Slankefri Dag afholdt den 5. maj, men da man i Californien, Texas, New Mexico og Arizona var bekymrede over sammenfaldet med Cinco de Mayo, der netop blev fejret i disse stater, blev International Slankefri Dag \xe2\x80\x93 med Youngs accept \xe2\x80\x93 efterf\xc3\xb8lgende afholdt den 6. maj, hvilket tilf\xc3\xa6ldigvis ogs\xc3\xa5 er Mary Evans Youngs f\xc3\xb8dselsdag._NEWLINE_Siden da har International Slankefri Dag v\xc3\xa6ret markeret i adskillige lande over hele kloden.\n_START_SECTION_\nDanmark\n_START_PARAGRAPH_\nI 2000 skrev Elsebeth S\xc3\xb8s Hansen en kronik til Berlingske Tidende, hvori hun fortalte om International Slankefri Dag og hvorfor, det er vigtigt, vi ogs\xc3\xa5 markerer den her i landet. I 2001 blev International Slankefri Dag markeret ved et arrangement p\xc3\xa5 Gammeltorv i K\xc3\xb8benhavn, hvor der var opstillet en bod, blev uddelt informationsmateriale samt solgt klisterm\xc3\xa6rker med lysebl\xc3\xa5 sl\xc3\xb8jfer.'